**Îmbrățișarea iernii**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar să ne îmbrățișeze

Iarn-ar vrea însă nu poate

Haine albe să ne așeze

Și pe câmpuri și pe cioate

Ne surprinde depărtarea

De-a ei chip plin de zăpadă

Deși luce așteptarea

Când copiii stau grămadă

Frigul doar ne mai spoiește

Prin oraș— pe trotuare

Să ne prindă ca pi-un pește

Cu mâinile-n buzunare

Iarna să ne-mbrățișeze

Cât ar vrea de pe acum

Sloi de gheață să ne așeze

Pe la streșini înspre drum

Iarnă iarnă ce sublim

Ai tu chipul uneori

Pe afară când pășim

Și ne zvânți printre ninsori

9-12-2015 Mănăștur